CELEX: 62016CA0429
Language: ro
Date: 2017-09-21 00:00:00
Title: Cauza C-429/16: Hotărârea Curții (Camera a zecea) din 21 septembrie 2017 (cerere de decizie preliminară formulată de Sąd Okręgowy w Łodzi – Polonia) – Małgorzata Ciupa și alții/II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi (Trimitere preliminară — Politica socială — Concedieri colective — Directiva 98/59/CE — Articolul 1 alineatul (1) și articolul 2 — Noțiunea „concedieri” — Asimilare cu concedierile a „încetării contractului de muncă care se produce la inițiativa angajatorului” — Modificare unilaterală de către angajator a condițiilor de muncă și de remunerare — Stabilirea „intenției” angajatorului de a efectua concedieri)

20.11.2017   
            
            
               RO
            
            
               Jurnalul Oficial al Uniunii Europene
            
            
               C 392/10
            
         Hotărârea Curții (Camera a zecea) din 21 septembrie 2017 (cerere de decizie preliminară formulată de Sąd Okręgowy w Łodzi – Polonia) – Małgorzata Ciupa și alții/II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi
   (Cauza C-429/16) (1)
   
   ((Trimitere preliminară - Politica socială - Concedieri colective - Directiva 98/59/CE - Articolul 1 alineatul (1) și articolul 2 - Noțiunea „concedieri” - Asimilare cu concedierile a „încetării contractului de muncă care se produce la inițiativa angajatorului” - Modificare unilaterală de către angajator a condițiilor de muncă și de remunerare - Stabilirea „intenției” angajatorului de a efectua concedieri))
   (2017/C 392/13)
   Limba de procedură: polona
   
      Instanța de trimitere
   
   Sąd Okręgowy w Łodzi
   
      Părțile din procedura principală
   
   
      Apelanți: Małgorzata Ciupa, Jolanta Deszczka, Ewa Kowalska, Anna Stańczyk, Marta Krzesińska, Marzena Musielak, Halina Kaźmierska, Joanna Siedlecka, Szymon Wiaderek, Izabela Grzegora
   
      Intimat: II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi
   
      Dispozitivul
   
   Articolul 1 alineatul (1) din Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective trebuie interpretat în sensul că o modificare unilaterală de către angajator, în detrimentul lucrătorilor, a condițiilor de remunerare care, în caz de refuz al lucrătorului, conduce la încetarea contractului de muncă poate fi calificată drept „concediere” în sensul acestei dispoziții, iar articolul 2 din această directivă trebuie interpretat în sensul că un angajator are obligația de a iniția consultările prevăzute la acest din urmă articol atunci când are în vedere să efectueze o asemenea modificare unilaterală a condițiilor de remunerare, în măsura în care sunt îndeplinite condițiile prevăzute la articolul 1 din directiva menționată, aspect care trebuie verificat de instanța de trimitere.
   
      (1)  JO C 392, 24.10.2016.